১৯৭৪ সালে লাহোরে অনুষ্ঠিত ওআইসির শীর্ষ সম্মেলনে যোগদান করেন বাংলাদেশের অবিসম্বাদিত নেতা বঙ্গবন্ধুর শেখ মুজিবুর রহমান। ওই সম্মেলনে যোগদানের আগে বঙ্গবন্ধু এদের বাঁধার মুখে পড়েছিলেন। তাঁকে পাকিস্তানে না যাওয়ার পরামর্শ দেন দেশের এই মুখচেনা পরমুখাপেক্ষী ভিনদেশী সংস্কৃতিসেবীরা। সিদ্ধান্তে অনড় বঙ্গবন্ধু সব বাধা উপেক্ষা করে ওআইসি সম্মেলনে লাহোর যান। ‘লাহোর গেলে দিল্লী নাখোশ হবে’ এই পরমুখাপেক্ষী বুদ্ধিজীবীরা এমন কথা বলে বোঝানোর চেস্টা করলে বঙ্গবন্ধু দৃঢ়তা নিয়ে বলেছিলেন, ‘আমি পরের হাতের তামুক খাই না’। রাজনীতির সেই মহানায়ক পিতার সুযোগ্য কন্যার মতোই নিজস্ব চিন্তায় এগিয়ে চলছেন মাননীয় প্রধানমন্ত্রী শেখ হাসিনা। স্তবকদের কথা শুনলেও সিদ্ধান্ত গ্রহণে সব কথায় কান দেন না। চার দশক আগের ওআইসি সম্মেলনে বঙ্গবন্ধুর যোগদানের সিদ্ধান্ত বিতর্কিত গ্রিক নারী মূর্তি সুপ্রিম কোট প্রাঙ্গণ থেকে পিছনে সরিয়ে নেয়ার সিদ্ধান্ত সে স্মৃতিই স্মরণ করে দেয়।